Source: http://docplayer.fi/34328269-Perinnosta-testamentista-ja-henkivakuu-tuskorvauksesta-luopuminen-perintoverotuksessa.html
Timestamp: 2018-05-22 22:16:45+00:00
Document Index: 10048481

Matched Legal Cases: ['kko ', 'De lege ferenda', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'de lege ferenda', 'kko ', 'KKO ', 'KKO ', 'KKO ', 'KKO ', 'KKO ']

PERINNÖSTÄ, TESTAMENTISTA JA HENKIVAKUU- TUSKORVAUKSESTA LUOPUMINEN PERINTÖVEROTUKSESSA - PDF
Download "PERINNÖSTÄ, TESTAMENTISTA JA HENKIVAKUU- TUSKORVAUKSESTA LUOPUMINEN PERINTÖVEROTUKSESSA"
1 PERINNÖSTÄ, TESTAMENTISTA JA HENKIVAKUU- TUSKORVAUKSESTA LUOPUMINEN PERINTÖVEROTUKSESSA Hanna Kauppila Vero-oikeus Pro gradu -tutkielma Turun yliopisto Oikeustieteellinen tiedekunta Joulukuu 2016
2 TIIVISTELMÄ Turun yliopisto Oikeustieteellinen tiedekunta HANNA KAUPPILA: Perinnöstä, testamentista ja henkivakuutuskorvauksesta luopuminen perintöverotuksessa Tutkielma, 67 sivua + IX liitesivua Vero-oikeus Joulukuu 2016 Turun yliopiston laatujärjestelmän mukaisesti tämän julkaisun alkuperäisyys on tarkastettu Turnitin Originality Check järjestelmällä Pro gradu -tutkielman aiheena on perinnöstä, testamentista ja henkivakuutuskorvauksesta luopuminen perintöverotuksessa. Perintöverotuksessa on vakiintuneesti katsottu, että perinnöstä ja testamentista voi luopua tehokkaasti. Tutkielmassa selvitetään sitä, mitä tehokkaalla perinnöstä ja testamentista luopumisella tarkoitetaan. Jos luopuminen ei ole perintöverotuksessa tehokas, on se tehoton. Tehottomassa luopumisessa ensisaajan katsotaan saaneen perinnön, jonka hän lahjoittaa saajalleen. Korkeimman hallinto-oikeuden antamat ratkaisut KHO 2009:104 ja KHO 2009 T 256 koskivat rintaperillisen edellytyksiä luopua testamentista osittain. Kun rintaperillisen testamenttisaanto katsotaan perintöverotuksessa testamenttisaannoksi, voi rintaperillinen luopua testamentista myös osittain. Ratkaisussa KHO 2013:52 Korkein hallintooikeus katsoi, että rintaperillinen voi vaatia lakiosan tehokkaasti myös osittain. Hämeenlinnan hallinto-oikeus katsoi antamassaan ratkaisussa 16/0600/1, että sisar ja sisaren jälkeläiset eivät voineet tehokkaasti luopua edunsaajamääräyksen perusteella maksettavasta henkivakuutuskorvauksesta. Henkivakuutuskorvauksesta luopumisen kannalta ratkaisua voidaan pitää merkittävänä. Se kiristää verotuskäytäntöä ja osin poikkeaa oikeuskirjallisuudessa esitetyistä kannanotoista. Tutkielman tutkimusmetodi on oikeusdogmaattinen. Tutkielman keskeisinä lähteinä on käytetty Aulis Aarnion ja Urpo Kankaan perintö- ja testamenttioikeuden teoksia, sekä henkivakuutuskorvausten osalta Urpo Kankaan teosta Suomen henkivakuutusoikeus. Vero-oikeudellisen osion keskeisinä lähteinä ovat olleet Pertti Purosen Perintö- ja lahjaverotus, Antti Kolehmaisen ja Timo Räbinän teos Jäämistösuunnittelu sekä Jaakko Ossan ja Timo Räbinän perintäverotusta käsittelevät asiantuntija-artikkelit. Tutkielman johtopäätöksenä todetaan, että perinnöstä, testamentista ja vakuutuskorvauksista luopumista kohdellaan saannoittain eri perustein. Koska epäyhtenäinen oikeustila on syntynyt lähinnä oikeuskäytännön kautta, tulisi oikeustila yhtenäistää lainsäädäntöä muuttamalla. Jotta perinnön, testamentin ja vakuutuskorvauksen edunsaajan verotuskäytäntö olisi saannosta riippumatta yhdenmukainen, tulisi osittainen luopuminen sallia kaikissa saannoissa. Toinen vaihtoehto olisi säätää osittainen luopuminen kaikkien saantojen osalta tehottomaksi, mutta tämä olisi etenkin usein hallintaoikeuteen tyytyvän lesken kannalta kohtuutonta. Perintöverotuksen fiskaalinen ja varallisuuseroja tasaava tavoite voitaisiin kuitenkin saavuttaa paremmin laajalla veropohjalla ja alhaisella verokannalla kuin tehokkaan luopumisen mahdollisuutta rajoittamalla. Asiasanat: perintö, testamentti, luopuminen, perintöverotus, verosuunnittelu, perinnönjako, vakuutuskorvaus I
3 SISÄLLYSLUETTELO Tiivistelmä... I Sisällysluettelo... II Lähteet... IV Lyhenteet... IX I JOHDANTO Aiheen esittely Tutkielman rakenne, tutkimusmetodi ja tutkimuskysymys Käytetyt lähteet ja rajaus... 5 II PERINNÖSTÄ JA TESTAMENTISTA LUOPUMINEN Perinnöstä luopuminen perittävän eläessä Perintösopimukset Luopumisilmoitus Vastike Luopumisen ulottuvuus Edunvalvonta Perinnöstä luopuminen perittävän kuoltua Aktiivinen luopuminen Perintöoikeuden vanheneminen Testamentista luopuminen Muotovaatimukset Testamentin hyväksyminen Luopumisen pätemättömyys ja peruuttaminen III PERINNÖSTÄ JA TESTAMENTISTA LUOPUMINEN VEROTUKSESSA Verovelvollisuus Perintö- ja lahjaverolaki Oikea verovelvollinen Alaikäisyysvähennys Tehokas luopuminen Määritelmä Perinnön ja testamentin vastaanottaminen Luopumisajankohta Sijaantulo Perintö II
4 3.3.2 Testamentti IV OSITTAINEN PERINNÖSTÄ JA TESTAMENTISTA LUOPUMINEN Osittainen perinnöstä luopuminen Lakiosasta luopuminen Osittainen testamentista luopuminen Eri testamenttityypeistä luopuminen Omistusoikeustestamentti ja legaatti Hallintaoikeustestamentti Hallintaoikeustestamentin määritelmä Hallintaoikeudesta luopuminen Omistajattoman tilan testamentti V HENKIVAKUUTUSKORVAUKSET Henkivakuutuksen käsite verotuksessa Henkivakuutusten luokittelusta Henkivakuutuksen rakenne Säästövakuutukset Riskihenkivakuutukset Henkivakuutuskorvaus verotuksessa Verotus perintö- ja lahjaverolain mukaan Henkivakuutuskorvauksen verovapaus Henkivakuutuskorvaus perintöverosuunnittelussa Ulkomailta otetun vakuutuskorvauksen verotus Vakuutuskorvausten verotuksen tulevaisuudesta Henkivakuutuskorvauksen edunsaajamääräys Henkivakuutuskorvauksesta luopuminen Henkivakuutuskorvauksesta luopuminen perintöverotuksessa Luopumisen ulottuvuus Sijaantulo VI LOPUKSI Johtopäätökset De lege ferenda III
5 LÄHTEET KIRJALLISET LÄHTEET Aarnio, Aulis: Perillisen oikeusasemasta, Suomalaisen lakimiesyhdistyksen julkaisuja B-sarja nro 135. Porvoo Aarnio, Aulis: Luentoja perintöoikeudesta I, Lainopillisen Ylioppilaskunnan Kustannustoimikunta. Vammala Aarnio, Aulis Kangas, Urpo: Perhevarallisuusoikeus. Kauppakaari Lakimiesliiton Kustannus, Helsinki Aarnio, Aulis Kangas, Urpo: Suomen Jäämistöoikeus I, Perintöoikeus. Talentum, Aarnio, Aulis Kangas, Urpo: Suomen Jäämistöoikeus II, Testamenttioikeus. Talentum, Aarnio, Aulis Kangas, Urpo Puronen, Pertti Räbinä, Timo: Perunkirjoitus ja Perinnön veroseuraamukset. Talentum Media Oy, Lähteenä on käytetty sähköistä painosta. Andersson, Edward: Arvsskatteskyldighetens inträde och arvsstående från arv, JFT 1971, s Andersson, Edward Linnakangas, Esko: Tuloverotus. Talentum, Gottberg-Talve, Eva: Jäämistöoikeuden perusteet. Suomen Lakimiesliiton Kustannus Oy, Vammala Hirvonen, Ari: Mitkä metodit? Opas oikeustieteen metodogiaan. Yleisen oikeustieteen julkaisuja. Helsinki Ingman G. J.: Edunsaajamääräyksen tulkinnasta, kun vakuutuksenottaja on määrännyt edunsaajaksi omaisensa. Suomen vakuutuslakimiesten yhdistyksen julkaisuja 6. Helsinki Kaari, Päivi: Perintöä yli sukupolven. Taloustaito 6/2010 s Kangas, Urpo: Suomen Henkivakuutusoikeus. Lakimiesliiton kustannus, Helsinki Karhula, Marja-Leena: Vakuutuskorvaukset perintö- ja lahjaverotuksessa, Perintö- ja lahjaverotuksen teemapäivät 1998, Verohallituksen julkaisuja. Kivioja, Päivi Niiranen, Ville Kontkanen, Erkki: Verotus Vakuutus ja sijoittaminen. Finanssi ja vakuutuskustannus Oy, Helsinki 2007 Kolehmainen, Antti Räbinä, Timo: Jäämistösuunnittelu. Talentum, Helsinki IV
6 Koskinen, Niina: Perinnöstä luopuminen eri intressitahojen näkökulmasta. Pro gradu - tutkielma, Turun Yliopisto, oikeustieteellinen tiedekunta Mikkola, Tuulikki: Kansainvälinen avioliitto- ja jäämistöoikeus. WSOYPro, Helsinki Myrsky, Matti: Millainen on hyvä verojärjestelmä? Verotus 2/2013 s Niskakangas, Heikki: Perintöverotuksen yhteiskunnallisesta roolista. Teoksessa Yritys, omistaja ja verotus Juhlajulkaisu Seppo Penttilälle, toim. Pekka Nykänen ja Matti Urpilainen. Edita Publishing Oy, Helsinki Nuotio, Kimmo: Oikeuslähteet ja yleiset opit. Lakimies 7-8/2004 s Onikki, Erkki: Jäämistöoikeudellisten määräämistointen vaikutus perintöverotukseen, Verotus 1980, s Ossa, Jaakko: Perinnöstä ja testamentista luopumisen verokohtelu. Defensor Legis 2010/1 s artikkeli. Ossa, Jaakko: Perheen omaisuuden verosuunnittelu. WSOYPro, Helsinki Ossa, Jaakko: Perinnön ja lahjan verokohtelu. WSOYPro, Helsinki Ossa, Jaakko: Hallinta- ja tuotto-oikeus verotuksessa. Verotus 4/2009 s Puronen, Pertti: Perintö- ja lahjaverotus. Talentum Pro, Helsinki Puronen, Pertti: Perintö- ja lahjaverotus. Talentum, Helsinki Puronen, Pertti: Perinnöstä ja testamentista luopuminen, Perintö- ja lahjaverotuksen teemapäivät 1998, Verohallituksen julkaisuja. Puronen Pertti: Lahjaverotuksen ala, Lakimiesliiton kustannus Puronen, Pertti: Näin onnistut perintöverosuunnittelussa, Talentum, Helsinki Rautiala, Martti: Uusi perintökaari pääpiirteittäin, Suomen Lakimiesliiton Kustannus Oy, Helsinki Rautiala, Martti: Perintö ja testamentti uuden perintökaaren mukaan, Suomen Lakimiesliiton Kustannus Oy, Helsinki Räbinä, Timo: Vastikkeeton saanto ja luovutusvoiton verotus, Lakimiesliiton Kustannus Oy, Helsinki Räbinä, Timo: Säästöhenki- ja vapaaehtoiset eläkevakuutukset yksityishenkilön varallisuuden siirron ja verosuunnittelun välineinä I. Verotus 3/2006 s V
7 Räbinä, Timo: Säästöhenki- ja vapaaehtoiset eläkevakuutukset yksityishenkilön varallisuuden siirron ja verosuunnittelun välineinä II. Verotus 4/2006 s Räbinä, Timo: Lainaturvavakuutus perintöverotuksessa Oikeustapauskommentti ratkaisusta KHO 2007:82. Verotus 5/2008 s Räbinä, Timo: Eräitä vakuutusten erityiskysymyksiä Pääomatulojen erityskysymyksiä -esitelmä Helsinki. Räbinä, Timo: Perinnöstä ja testamentista luopuminen perintöverotuksessa. Teoksessa Yritys, omistaja ja verotus Juhlajulkaisu Seppo Penttilälle, toim. Pekka Nykänen ja Matti Urpilainen. Edita Publishing Oy, Helsinki Räbinä, Timo: Esitys Perhe, perintö ja verotus varallisuuden siirto sukupolvelta toiselle. Helsingin yliopisto, Luettavissa sähköisesti: %C3%A4bin%C3%A4%20-%20perhe%20perint%C3%B6%20ja%20verotus%20- %20KL% pdf. Vierailupäivä Räbinä, Timo Nykänen, Pekka: Yksityishenkilön luovutusvoittojen verotus. Talentum, Helsinki Räbinä, Timo Nykänen, Pekka: Yksityishenkilön luovutusvoittojen verotus. Talentum, Helsinki Saarenpää, Ahti: Edunvalvonta, jäämistö ja jäämistösuunnittelun mahdollisuudet, Juhlajulkaisu Juhani Wirilander / , s Suomalainen Lakimiesyhdistys, Helsinki Tilastokeskuksen julkaisu : Vastasyntyneiden elinajanodote oli vuonna 2015 pojilla 78,5 ja tytöillä 84,1 vuotta. Luettavissa sähköisesti Tilastot Väestö Kuolleet Vastasyntyneiden elinajanodote oli vuonna 2015 pojilla 78,5 ja tytöillä 84,1 vuotta. Tilastokeskuksen julkaisu : Puolella kotitalouksista nettovarallisuutta yli euroa vuonna Luettavissa sähköisesti Tilastot Tulot ja kulutus Kotitalouksien varallisuus 2013 Puolella kotitalouksista nettovarallisuutta yli euroa vuonna Toimihenkilökeskusjärjestö STTK ry:n lausunto hallituksen esityksestä perintö- ja lahjaverolain sekä tuloverolain 47 :n muuttamisesta, Lausunto saatavissa sähköisesti: Vierailupäivä Tuunanen, Pekka: Perintö, testamentti ja velka, Talentum Pro, Helsinki Urpilainen, Matti: Omistajattoman tilan testamentti lykkää perintöverovelvollisuuden alkamisajankohtaa KHO 2014:141. Oikeustapauskommentti, julkaistu Edilexissä Edilex Edita Publishing Oy, Vakuutussanomat 1988 n:o 8. Vakuutussanomia Oy. VI
8 Valtiontalouden tarkastusviraston tarkastuskertomus 6/98: Perintöverojärjestelmän toimivuus. Valtiontalouden tarkastusvirasto, tarkastuskertomus nro 213/54/ Verohallinnon taskutilastot verotuksesta vuosilta Luettavissa sähköisesti Tietoa Verohallinnosta Tilastoja ja tutkimuksia Taskutilastot. Verohallinnon ohje: Perintö- ja lahjaverotus kansainvälisissä tilanteissa, diaarinumero A118/200/2015. Verohallinnon ohje: Varojen arvostaminen perintö- ja lahjaverotuksessa, diaarinumero A182/200/2015. Verohallinnon kannanotto: Osittainen testamentista luopuminen eräissä tilanteissa, julkaisupäivä Kannanotto on löydettävissä Verohallinnon sivuilta syventävät vero-ohjeet Verohallinnon kannanottoja Perintö- ja lahjaverotus Osittainen testamentista luopuminen eräissä tilanteissa. Vierailupäivä Verotuksen kehittämistyöryhmän loppuraportti. Valtiovarainministeriön julkaisuja 51/2010. Välimäki, Pertti: Holhoustoimen pääpiirteet, WSOYPro, Helsinki VIRALLISLÄHTEET Komiteamietintö 1980: Perintöverotuksen uudistamistoimikunnan mietintö. Helsinki Hallituksen esitys Eduskunnalle laiksi ulosottolain muuttamiseksi ja eräiksi siihen liittyviksi laeiksi, HE 13/2005. Hallituksen esitys Eduskunnalle laiksi perintö- ja lahjaverolain muuttamisesta, HE 58/2007. Hallituksen esitys Eduskunnalle uudeksi vakuutusyhtiölaiksi ja eräiksi siihen liittyviksi laeiksi, HE 13/2008. Hallituksen esitys Eduskunnalle verotusmenettelyn ja veronkannon uudistamista koskevaksi lainsäädännöksi, HE 29/2016. Hallituksen esitys eduskunnalle perintö- ja lahjaverolain sekä tuloverolain 47 :n muuttamisesta annetun hallituksen esityksen (HE 175/2016 vp) täydentämisestä, HE 245/2016. Hallituksen esitys eduskunnalle perintö- ja lahjaverolain sekä tuloverolain 47 :n muuttamisesta, HE 175/2016. Valtiovarainministeriön luonnos Hallituksen esityksestä eduskunnalle laiksi perintö- ja lahjaverolain sekä tuloverolain 47 :n muuttamisesta, VM071:00/2016. VII
9 OIKEUSTAPAUKSET KKO 1931 II 53 KKO 1954 II 126 KKO 1957 II 78 KKO 1972 II 24 KKO 1982 II 181 KKO 1985 II 113 KKO 1987:99 KKO 1088:102 KKO 2003:95 KKO 2012: 38 KKO 2014:18 KHO 1946 II 524 KHO 1948 II 17 KHO 1948 II 150 KHO 1951 II 666 KHO 1959 II 448 KHO 1960 II 290 KHO 1965 II 645 KHO 1968 II 592 KHO 1969 II 601 KHO 1975 II 536 KHO 1978 II 635 KHO taltio 4316 KHO 1986 II 547 KHO 1990 T 3642 KHO 1996 B 547 KHO 2003:7 KHO 2004:12 KHO 2006:66 KHO 2006 T 2465 KHO 2007:81 KHO 2007:82 KHO 2009:13 KHO 2009:104 KHO 2009 T 256 KHO 2011:102 KHO 2013: 52 KHO 2014:30 KHO 2014:141 Itä-Suomen HO nro 1301 Itä-Suomen HO S 05/770 VIII
10 Kouvolan HO S 85/446 Rovaniemen HO S 98/19 Turun HO S 01/590 Turun HO S 01/2094 Turun HO S 06/248 Vaasan HO S 02/1351 Kuopion hallinto-oikeus nro 11/0109/1 Helsingin HO nro 1172 Hämeenlinnan hallinto-oikeus nro 16/0600/1 LYHENTEET DL Defensor Legis ETA Euroopan talousalue EU Euroopan unioni HO Hovioikeus HolhTL Laki holhoustoimesta /442 HL Hallintolaki /434 KKO Korkein oikeus KHO Korkein hallinto-oikeus KonkL Konkurssilaki /120 LM Lakimies OikTL Laki varallisuusoikeudellisista oikeustoimista /228 PK Perintökaari /40 PerVL Perintö- ja lahjaverolaki /378 Solvenssi II direktiivi Euroopan Parlamentin ja Neuvoston direktiivi 2009/138/EY, vakuutus- ja jälleenvakuutustoiminnan aloittamisesta ja harjoittamisesta TVL Tuloverolaki /1535 UK Ulosottokaari /705 VakSopL Vakuutussopimuslaki /543 VaklL Laki vakuutusluokista /526 VML Laki verotusmenettelystä /1558 VSVL Varainsiirtoverolaki /931 ÄB Ärvdabalk /637 IX
11 I JOHDANTO 1.1 Aiheen esittely Vuonna 2015 keskimääräinen elinikä suomalaisella naisella oli 85,3 vuotta ja miehellä 76,8 vuotta 1. Varallisuutta keskimääräinen yli 74-vuotiaiden kotitalous oli kartuttanut noin euroa. Velkaa heillä ei juuri ole. Yli 74-vuotiaiden kotitalouksien nettovarallisuuden määrä on keskimäärin noin euroa pienempi kuin vuotiaiden kotitalouksien keskimääräinen nettovarallisuus. 2 Syitä varallisuuden vähenemiseen voi olla useita 3, mutta johtopäätöksenä tilastosta voitaneen kuitenkin todeta, että keskimääräinen suomalainen ei siirrä kaikkea varallisuuttaan elinaikanaan perillisilleen, vaan varallisuus siirtyy perintönä. Varallisuuden siirto perillisille ei ole varallisuusasemaan nähden niin merkittävää, että sillä olisi tilastossa näkyviä vaikutuksia. Suomalaiset jättävät perintöä siitäkin huolimatta, että perintö- ja lahjavero on epäsuosittu vero 4. Perintö- ja lahjavero tuottaa valtiolle vuosittain noin reilun 500 miljoonan euron verotulot. Tämä on alle yksi prosentti kokonaisverotuloista 5. Perintölainsäädäntöä säädettäessä perinnön tärkeimpänä tehtävä pidettiin taloudellisen turvan luomista jälkipolville ja omaisuuden pysymistä suvun omistuksessa. Kun keskimääräinen elinikä oli alhaisempi, hyödytti perintö eniten lähimpiä perillisiä. Nykyisin varallisuuden kasvun, väestön pidemmän eliniän ja lapsiluvun pienentymisen seurauksena tulevat perintöosuudet olemaan entistä suurempia ja elossa on entistä useampi sukupolvi, joiden kesken perintö voidaan jakaa. Perillisten ollessa keski-iän ohittaneita ja usein perittävää paremmin toimeentulevia, ei perintöä enää voida nähdä toimeentulon turvaamisen kannalta välttämättömänä. Lähimmälle lakimääräisille perillisille perintö saattaakin olla ylimääräinen varallisuuserä, jonka hän mielellään siirtää sitä enemmän tarvitsevalle läheiselleen. Sukupolvet ylittävä varallisuuden jakaminen onnistuu esimer- 1 Tilastokeskuksen julkaisu Luettavissa sähköisesti Tilastot Väestö Kuolleet Vastasyntyneiden elinajanodote oli vuonna 2015 pojilla 78,5 ja tytöillä 84,1 vuotta. 2 Tilastokeskuksen julkaisu Luettavissa sähköisesti Tilastot Tulot ja kulutus Kotitalouksien varallisuus 2013 Puolella kotitalouksista nettovarallisuutta yli euroa vuonna Varallisuuden vähenemisen syitä ei tilastokeskuksen julkaisussa käsitelty. Osittain tämä voi johtua siitä, että useammassa yli 74 -vuotiaiden kotitaloudessa on yksi henkilö kuin vuotiaiden kotitaloudessa. Toisaalta tämä saattaa kertoa myös siitä, että yli 74 vuotiaiden kotitaloudet ovat siirtäneet varallisuuttaan eteenpäin enemmän kuin vuotiaiden kotitaloudet. 4 Niskakangas, 2014 s Verohallinnon taskutilastot verotuksesta vuosilta Luettavissa sähköisesti - Tietoa Verohallinnosta Tilastoja ja tutkimuksia Taskutilastot. 1
12 kiksi siten, että lähin perillinen luopuu perinnöstään omien perillistensä hyväksi. Verosuunnittelun välineenä tehokas perinnöstä tai testamentista luopuminen on oiva ja usean verovelvollisen käytettävissä oleva tapa siirtää varallisuutta verotehokkaasti yhden tai useamman sukupolven yli 6. Varallisuuden siirtämisen ohella perinnöstä saatetaan luopua myös aivan muista syistä. Luopuminen saattaa olla järkevää ja jopa välttämätöntä esimerkiksi silloin, kun perinnön tai testamentinsaaja on velkaantunut ja hänen saamansa varallisuus menisi velkojille. Perintöön liittyy läheisesti myös verotus. Perinnön, testamentin tai lahjan verotus toimitetaan perintö- ja lahjaverolain ( /378) mukaan. Vaikka siviilioikeudessa perintö- ja testamenttisaantoja pidetään samanveroisina 7, eikä perintö- ja lahjaverolaissa perintöä ja testamenttia aseteta eri asemaan 8, eroaa saantojen verokohtelu toisistaan. Perittävä on saattanut vakuuttaa itsensä kuoleman varalta, jolloin hänen kuoleman johdosta saatetaan suorittaa vakuutuskorvaus. Henkivakuutuskorvausten yleisyyttä voidaan arvioida henkivakuutusten määrällä. Tammi-lokakuussa 2016 suomalaisten yksityisten säästöhenkivakuutusyhtiöiden 9 maksutulo oli noin 1,9 miljardia euroa 10 ja yksityisten henkivakuutusten säästösumma oli syyskuussa 2016 yli 20,4 miljardia euroa 11. Kun otetaan huomioon myös lisäksi myös työehtosopimuksiin perustuvat henkivakuutuskorvaukset, voidaan henkivakuutuskorvauksia pitää suorituksina, joilla on merkitystä myös perintöverotuksessa. Suoritetavan henkivakuutuskorvauksen peruste on sopimusoikeudellinen suhde ja sen oikeusvaikutukset määräytyvät sopimusoikeudellisin periaattein. Myös henkivakuutuskorvauksen verotuksellinen kohtelu eroaa perinnön ja testamentin verokohtelusta. Veronsaajan näkökulmasta perintöverotus on pieni, mutta varma verotulojen lähde. Koska perintö- ja lahjaveron fiskaalinen merkitys valtion taloudelle on vähäinen, ei perintöveron olemassaoloa voine perustella ainoastaan fiskaalisilla syillä. Perintöverotuk- 6 Ossa, 2007 s Aarnio Kangas, 2008 s Ossa, 2007 s Yksityisten henkivakuutusyhtiöiden lisäksi työnantajat ovat työehtosopimusperusteisesti vakuuttaneet työntekijänsä työntekijöiden ryhmähenkivakuutuksella. Lisäksi suomalaiset ovat voineet suorittaa säästöhenkivakuutusmaksuja ulkomaisille henkivakuutusyhtiöille. Vastaavasti suomalaiset henkivakuutusyhtiöt ovat voineet saada maksutuloja ulkomailta. 10 Finanssialan keskusliiton julkaisu säästöhenkivakuutusten maksutulosta 1-10/2016. Luettavissa sähköisesti 11 Finanssialan keskusliiton julkaisu vakuutussäästöistä 9/2016. Luettavissa sähköisesti Materiaalipankki Tilastot Vakuutussäästöt 9/2016 2
13 sen tarkoituksena on osin myös varallisuus- ja tuloerojen tasaaminen. 12 Talouden taantumassa tehdyt veronkiristykset ovat ulottuneet myös perintö- ja lahjaverotukseen. Edellisen hallituksen aikana etenkin suuria, yli miljoonan euron suuruisia perintöjä ja lahjoja verotettiin entistä ankarammin. Perintöverotus on osa politiikkaa; sillä vaikka talouden taantuman nimissä verotusta osittain edelleen kiristettäisiin ja menoja leikattaisiin, kevennetään alkaen etenkin suurten perintöjen ja lahjojen verotusta. Tämän Pro gradu -tutkielman aiheena on perinnöstä luopuminen. Perinnöstä luopumisella tarkoitetaan luopumista, jolla lakimääräinen perillinen luopuu oikeudestaan lakimääräiseen perintöön tai luopumista, jolla testamentin saaja luopuu oikeudestaan testamentilla saamaansa oikeuteen. Perittävän kuoleman johdosta omaisille tai kuolinpesälle saatetaan suorittaa perittävän kuoleman johdosta vakuutuskorvaus. Vaikka vakuutuskorvaus on varsinaisesta perinnöstä ja testamentista erillinen suoritus, sovelletaan sen jakamiseen ja verotukseen usein samoja periaatteita kuin perintöön. Jäämistöoikeudellisesti vakuutuskorvaus kuuluu saajan perintöön riippumatta siitä, suoritetaanko se edunsaajamääräyksen nojalla vai tuleeko se saajalleen osana kuolinpesän muuta varallisuutta 13. Perintöverotuksessa perittävän kuoleman perusteella suoritettava henkivakuutuskorvaus rinnastetaan lähtökohtaisesti erityistestamenttiin ja siitä luopumista arvioidaan kuten erityistestamentista luopumista 14. Vero-oikeuden ja siviilioikeuden haasteena on vero-oikeudellisten säännösten soveltaminen yhdessä siviilioikeudellisten säännösten kanssa. Perintöverotuksessa ongelma on korostunut, sillä perintövero määrätään usein perillisen tai testamentinsaajan suhteellisesta lakimääräisestä osasta ennen kuin perillinen on varsinaisesti saanut perintöä haltuunsa. Perintöverotuksessa veron perusteena on lähtökohtaisesti laskennallinen tulo, ei todellinen saadun tulon määrä. Perintöverotuksessa tulkinnanvaraisimpia ovat tilanteet, joissa oikeustoimi on tehty siviilioikeudellisia muotosäännöksiä noudattaen siten, että järjestely vastaa siviilioikeudellisia vaatimuksia. Vero-oikeudessa oikeustointa tulkitaan korostaen oikeustoimen todellista taloudellista tarkoitusta, jolloin ratkaisevaa ei ole oikeustoimen muoto vaan sisältö. 15 Perintöverotuksessa siviilioikeudellisen muodon sivuuttaminen edellyttää lähtökohtaisesti PerVL 33 a :n veronkiertonormin tai poikkeuksellisesti verotusmenettelystä annetun lain ( /1558) 28 :n yleisen veronkier- 12 Niskakangas, 2014 s Puronen, 2015 s Räbinä, 2007 s Puronen, 2009 s
14 tonormin soveltamista. 16 Vero-oikeudelliset kannanotot eivät ota kantaa oikeustoimen siviilioikeudelliseen pätevyyteen, vaan verotuksessa sivuutettu siviilioikeudellinen oikeustoimi on siviilioikeudellisesti pätevä. Perintöverotuksessa perinnöstä tai testamentista luopumistilanteet ovat tilanteita, joissa PerVL 33 a soveltaminen saattaa tulla kyseeseen. 17 Tilanteisiin, joissa veronkiertosäännöksen soveltaminen on mahdollista, liittyy aina oikeusvarmuusriski, eikä oikeustilaa voida pitää selvänä. Tämä koskee myös perinnöstä, testamentista tai henkivakuutuskorvauksesta luopumistilanteita perintöverotuksessa. Korkeimman hallinto-oikeuden ja hallinto-oikeuksien 2000-luvulla antamat ratkaisut perinnöstä, testamentista ja vakuutuskorvauksesta luopumisesta ovat osin selkeyttäneet oikeustilaa. Samalla ratkaisut ja etenkin niiden perustelut ovat nostaneet pinnalle kysymyksiä perinnöstä, testamentista tai vakuutuskorvauksesta luopumisesta. 1.2 Tutkielman rakenne, tutkimusmetodi ja tutkimuskysymys Pro gradu -tutkielman tavoitteena on selvittää perinnöstä tai testamentista luopumisen verokohtelu perintö- ja lahjaverotuksessa. Koska perintö- ja lahjaverotus perustuvat siviilioikeudellisille tapahtumille, tarkastellaan tutkielmassa myös perinnöstä, testamentista ja henkivakuutuskorvauksesta luopumisen siviilioikeudellista sääntelyä sekä siviilioikeudellisen ja vero-oikeudellisen sääntelyn eroavaisuutta. Tutkielma koostuu johdannon ja johtopäätöksien lisäksi neljästä varsinaisesta käsittelyluvusta. Pro gradu -tutkielman alussa käsitellään perinnöstä ja testamentista luopumisen siviilioikeudellista sääntelyä. Kolmannessa luvussa olen käsitellyt tehokasta perinnöstä luopumista ja sen kannalta oleellisia seikkoja, kuten perinnön tai testamentin vastaanottamista, perinnöstä tai testamentista luopumisen ajankohtaa ja sijaantuloa. Neljännessä käsittelykappaleessa käsitellään mahdollisuutta osittaiseen perinnöstä ja testamentista luopumiseen sekä tarkastellaan eri testamenttityyppeihin liittyviä erityiskysymyksiä testamentista luopumisen kannalta. Viidennessä luvussa on käsitelty vakuutuskorvauksia ja vakuutuskorvauksesta luopumista. 16 PerVL 33 a :n mukaan jos perinnönjakosopimukselle, luovutustoimelle tai muulle perintö- tai lahjaverotukseen vaikuttavalle oikeustoimelle on annettu sellainen oikeudellinen sisältö tai muoto, joka ei vastaa asian varsinaista luonnetta tai tarkoitusta, tai jos on ryhdytty muuhun toimenpiteeseen ilmeisesti siinä tarkoituksessa, että perintö- tai lahjaverosta vapauduttaisiin, on perintö- tai lahjaverotuksessa meneteltävä asian varsinaisen luonteen tai tarkoituksenmukaisesti. PerVL 33a tuli voimaan ja se säädettiin ennen kaikkea preventiiviseksi säännökseksi. Puronen, 2009 s Puronen, 2009 s.57. 4
15 Tutkielman tutkimusmetodi on oikeusdogmaattinen. Oikeusdogmaattisen tutkimusmetodin tavoitteena on selvittää voimassa olevan oikeuden kanta esitettyihin tutkimuskysymyksiin 18. Koska perintöverotuksessa perinnöstä ja testamentista luopumista koskeva oikeus- ja verotuskäytäntö ovat peruslähtökohdiltaan vakiintunutta, eivätkä perustilanteet pidä sisällään merkittäviä tulkintaongelmia, on tutkielmassa keskitytty uusimman oikeuskäytännön ratkaisuihin. Tutkielman johtopäätöksissä on oma kappaleensa de lege ferenda, mutta tutkielman tutkimusmetodina ei ole selvittää voimassaolevan lainsäädännön kehitystarpeita. Tutkielman tutkimuskysymyksenä on selvittää voimassaolevan oikeuden kanta siihen, milloin perillinen, testamentinsaaja tai kuolemantapauksen perusteella maksettavan henkivakuutuskorvauksen saaja voi perintöverotuksessa luopua perintö- ja lahjaveroseuraamuksitta hänelle tulevasta perinnöstä, hänen hyväkseen tehdystä testamentista tai hänelle tulevasta vakuutuskorvauksesta. Jatkokysymyksenä edelliseen on se, miten, milloin ja kenen hyväksi luopuminen tulee tehdä. Toisena tutkimuskysymyksenä on selvittää voimassaolevan oikeuden kanta siihen, voidaanko eri saannoista luopua verotuksessa tehokkaasti osittain. 1.3 Käytetyt lähteet ja rajaus Tutkielman tarkoituksena on voimassaolevan oikeuden kanta edellä esitettyihin tutkimuskysymyksiin. Tutkielman siviilioikeudellisen osuuden päälähteenä ovat Aulis Aarnion ja Urpo Kankaan kirjoittamat teokset, erityisesti vuonna 2009 ilmestynyt Suomen jäämistöoikeus I Perintöoikeus ja vuonna 2008 ilmestynyt Suomen jäämistöoikeus II Testamenttioikeus. Vero-oikeudellisen osuuden päälähteinä on käytetty Pertti Purosen vuonna 2015 ilmestynyttä teosta Perintö- ja lahjaverotus sekä Timo Räbinän ja Antti Kolehmaisen vuonna 2012 ilmestynyttä teosta Jäämistösuunnittelu. Lisäksi Jaakko Ossan ja Timo Räbinän perinnöstä ja testamentista luopumista koskevat asiantuntijaartikkeleita on käytetty lähteenä tutkielmassa. Henkivakuutuksia koskevan osuuden lähteinä on ollut Urpo Kankaan vuonna 1995 julkaisema teos Suomen henkivakuutusoikeus ja Päivi Kiviojan, Ville Niirasen ja Erkki Kontkasen kirjoittama teos Verotus Vakuutus ja sijoittaminen. 18 Hirvonen, 2011 s
16 Oikeuskirjallisuuden lisäksi tutkielmassa on käytetty lainsäädännön lisäksi lähteenä perintö- ja lahjaverolain lainvalmisteluaineistoa ja oikeuskäytäntöä. Oikeuskäytännössä tutkielman kannalta merkittäviä ratkaisuja ovat olleet KHO 2009:104, KHO 2009 T 256 ja KHO 2013:52. Vakuutuskorvauksesta luopumisen kannalta merkittävänä voidaan pitää Hämeenlinnan hallinto-oikeuden antamaa ratkaisua 16/0600/1. Tutkielmassa on käsitelty jäämistöoikeutta siltä osin kuin se on tutkielman tutkimuskysymysten kannalta ollut tarpeen. Jäämistöoikeuden käsite tulee tulkita laajasti. Se käsittää perintöverotuksen taustalla olevan siviilioikeuden, esimerkiksi perimykseen sovellettavan lain ja avioliittolain ja edunvalvontaa koskevat säännökset. Jäämisoikeuden osalta tutkielma ei ole kaiken kattava esitys. Perinnöstä ja testamentista luopumisen oikeusvaikutukset eroavat toisistaan riippuen siitä, onko perillisenä rintaperillinen, rintaperillisen jälkeläinen, leski, vanhemmat tai muu kaukaisempi sukulainen tai testamentinsaaja. Erityisesti aviopuolison ja rekisteröidyn parisuhdekumppanin sekä osin avopuolison perintöoikeuteen liittyy monia erityisiä oikeuskysymyksiä, joiden käsitteleminen tässä Pro gradu -tutkielmassa ei ole mahdollista. Perinnöstä, testamentista tai henkivakuutuskorvauksesta luovuttaessa, luovutukseen saattaa tulla sovellettavaksi tuloverolain ( /1535) tai varainsiirtoverolain ( /931) säännökset. Vero-oikeudellinen näkökulma on rajattu vain perintö- ja lahjaverotukseen. Muita verolajeja on käsitelty tutkielmassa siltä osin kuin se on tutkimuskysymysten kannalta tarpeen tai toisella verolajilla on ollut vaikutusta perintö- ja lahjaverotukseen. Hallintaoikeudesta luopumista koskevassa kappaleessa on sivuttu myös tuloverotuksen näkökulmaa, mutta esitys ei ole siltä osin tyhjentävä. Kansainvälistyvässä maailmassa ei ole tavatonta, että perittävän jäämistöoikeuteen sovelletaan Suomen ja vieraan valtion lainsäädäntöä. Myös jäämistön verotukseen voi tulla sovellettavaksi Suomen lainsäädännön lisäksi yhden tai useamman vieraan valtion verolainsääntöä. Lähtökohtana on, että vieraan valtion siviilioikeutta kunnioitetaan, mutta julkisoikeuden osalta sovelletaan Suomen lainsäädäntöä. Esimerkiksi Ruotsissa aviopuolisot perivät toisensa ennen avioparin yhteisiä lapsia (ÄB 3 kap. 1 ) Suomessa verotuksessa perinnön katsotaan menevän leskelle, vaikka Suomen perintökaaren ( /40) mukaan perillisinä olisivat lapset. Leskelle siirtyvästä varallisuudesta voidaan määrätä Suomessa perintövero, vaikka Ruotsi on poistanut perintöveron vuoden 2015 alusta. Tutkielmassa perinnöstä ja testamentista luopumista on käsitelty sekä sivii- 6
17 lioikeuden että vero-oikeuden osalta vain Suomen oikeuden valossa. Tilanteet, joissa jäämistöön olisi sovellettava myös vieraan valtion lakia, on jätetty tämän tutkielman ulkopuolelle. Perittävä on voinut määrätä kuoleman varalta ottamansa henkivakuutuksen edunsaajaksi omaisen tai kuolinpesän lisäksi myös muun tahon. Asuntolainan ottamisen yhteydessä pankit varsin usein tarjoavat ns. lainaturvavakuutusta, jossa velallinen turvaa lainanmaksuaan vakuuttamalla itsenä kuoleman, vakavan sairauden, työkyvyttömyyden tai työttömyyden varalta. Tavallisesti vakuutuksen ehtoihin sisältyvän edunsaajamääräyksen lisäksi vakuutukseen liitetään tarkoitemääräys vakuutuskorvauksen käyttämisestä vakuutuksenottajan lainanmaksuun ja vakuutus pantataan velan myöntäneelle pankille. Vakuutuksen ehdoista riippuen vakuutuksen korvaussumma kuolemantapauksessa saattaa ylittää, alittaa tai olla vakuutuksen ottajan lainasumman suuruinen. Ratkaisussa KHO 2007:82 Korkein hallinto-oikeus katsoi, ettei pankille pantatun vakuutuksen nojalla suoritettua kuolemantapauskorvausta, joka oli vakuutussopimuksessa olevan tarkoitemääräyksen mukaisesti käytetty vakuutussopimuksessa mainitun luoton maksamattoman pääoman suoritukseksi pidetty kuolinpesän varoina. Vastaavasti kuolinpesän ulkopuolisilla varoilla (vakuutuskorvauksella) pankille suoritettua lainaa ei pidetty perintöverotuksessa perittävän velkana. 19 Tutkielman vakuutuskorvauksia käsittelevässä luvussa ei ole käsitelty lainaturvavakuutuksia. Jos vakuutussumma ylittää velan määrän ja vakuutuksesta suoritetaan korvausta edunsaajille tai kuolinpesälle, verotetaan vakuutuskorvaus luvussa viisi esitetyllä tavalla. Luopumistilanteet perintöverotuksessa ovat tilanteita, joissa verolainsäädännön veronkiertoa koskevien säännösten soveltaminen saattaa tulla kyseeseen. Tutkielman tavoitteena ei ole selvittää PerVL 33 a :n soveltamisalaa. PerVL 33a :n säännöstä on käsitelty tutkielmassa siltä osin kuin se on ollut tarpeen tutkimuskysymysten kannalta. 19 Lainaturvavakuutuksista tarkemmin ks. Räbinä Verotus 5/2008 s
18 II PERINNÖSTÄ JA TESTAMENTISTA LUOPUMINEN 2.1 Perinnöstä luopuminen perittävän eläessä Perintösopimukset Perillinen voi luopua perinnöstä perittävän eläessä (ennakkoluopuminen), perittävän kuoltua (jälkiluopuminen) tai olemalla passiivinen niin, että hänen oikeutensa perintöön vanhenee (perintöoikeuden vanheneminen). Perinnöstä luopuminen perittävän eläessä on ainoa tapa, jolla perillinen voi ennakolta määrätä perittävän jälkeen jättämästä omaisuudesta. Tällaista ennakkoluopumista on oikeuskirjallisuudessa kutsuttu negatiiviseksi perintösopimukseksi 20. Negatiivinen perintösopimus tulee erottaa niin sanotusta positiivisesta perintösopimuksesta, jolla tarkoitetaan perittävä elinaikanaan tekemää sopimusta jäämistön tai sen osan jakamisesta. Tällainen sopimus on lähtökohtaisesti suoraan lain nojalla pätemätön (PK 17 luku 1.1 ). Myös niin sanotut konservatiiviset perintösopimukset eli sopimukset, joiden mukaan perittävä sitoutuu olemaan tekemättä testamenttia tai sitoutuu olemaan muuttamatta jo tekemäänsä testamenttia, ovat kiellettyjä (PK 10 luku 5 ) 21. Vaikka positiiviset ja konservatiiviset perintösopimukset ovat Suomessa kiellettyjä, eivät ne ole täysin merkityksettömiä. Koska tällaiset perintösopimukset saattavat olla sallittuja ulkomailla, voivat ne tulla kyseeseen myös Suomessa, jos perittävällä on perintökaaren ( /40) 26 luvun 11 :n tarkoittama kansainvälisyksityisoikeudellinen liityntä. PK 26 luvun 11 :n mukaan jos perittävä on eläessään tehnyt perintösopimuksen sekä perintösopimuksen aineelliseen pätevyyteen, että oikeusvaikutuksiin sovelletaan sen valtion lakia, missä perittävällä oli kotipaikka perintösopimusta tehtäessä. Jos perimykseen olisi kuitenkin ollut tuona ajankohtana sovellettava vieraan valtion lakia, perintösopimukseen sovelletaan kyseisen vieraan valtion lakia. Vieraan valtion lain soveltaminen edellyttää asuinpaikan lisäksi sitä, että perittävällä on kansainvälisyksityis- 20 Aarnio Kangas, 2002 s Aarnio Kangas, 2002 s
19 oikeudellinen side tähän valtioon erimerkiksi asumisen, avioliiton tai omaisuuden sijainnin perusteella 22. Esimerkiksi Saksassa tunnetaan sitova jäämistöä koskeva kuolemanvaraismääräys (positiivinen perintösopimus), Erbvertrag, jonka muuttaminen edellyttää kaikkien osapuolten suostumusta. Testamentteihin liittyvät konservatiiviset perintöverosopimukset ovat sallittuja esimerkiksi Tanskassa ja Norjassa, joissa sopimuksen rikkominen aiheuttaa testamentin tekijälle vahingonkorvausvelvollisuuden Luopumisilmoitus Perinnönjättäjän eläessä tehtävä perinnöstä luopumisilmoitus tulee tehdä kirjallisesti ja se tulee osoittaa perittävälle (PK 17 luku 1.2 ). Vähimmäisvaatimuksena kirjalliselle muodolle voidaan pitää allekirjoitettua ilmoitusta, mutta erillistä asiakirjaa ei vaadita, vaan se voidaan antaa myös muun asiakirjan yhteydessä. Perintökaaren lainvalmisteluaineisto ei ota kantaa siihen, kuuluuko luopumisasiakirjan todistaminen muotovaatimuksiin. Koska todistamista ei ole erikseen vaadittu, ei sitä voitaisi siihen erikseen liittää. Toisaalta PK 17 luvun 1.2 voidaan tulkita siten, että sen katsotaan edellyttävän myös todistamista. Ennen voimassa olevan PK:n säätämistä on ollut tavallista, että ennakollinen perinnöstä luopuminen on tapahtunut allekirjoitetulla, mutta todistamattomalla kuitilla, ja tämän on katsottu täyttäneen lain muotovaatimukset. 24 Ennakkoluopumisilmoituksena on esimerkiksi pidetty toisen vanhemman kuoleman jälkeen tehtyä jakokirjaa, jossa perillinen on ilmoittanut saaneensa perintöosansa molempien vanhempiensa osalta (Kouvolan HO S 85/ 446). Vaikka luopumisilmoituksen todistamista ei edellytetä 25, se saattaa olla tarpeen myöhempää todistelua varten. Todistamista ei ole edellytetty edes silloin, kun luopuminen koskee pesää, johon sisältyy kiinteää omaisuutta (KKO 1954 II 126). Tavallisimmin ennakkoluopuminen tapahtuu siten, että perillinen hyväksyy perittävän tekemän testamentin perittävän eläessä ja ilmoittaa luopuvansa perinnöstä 26. Kun peril- 22 Mikkola, 2004 s Mikkola, 2004 s Kangas, 1970 s Aarnio Kangas, 2009 s Kolehmainen Räbinä, 2012 s
20 linen ilmoittaa luopuvansa perinnöstä, on kyseessä totaaliluopuminen. Jos perillinen sen sijaan vain hyväksyy perittävän tekemän testamentin, luopuu hän vain testamentissa määritellystä omaisuudesta. Jos testamentti koskee legaattia ja tarkoituksena on, että perillinen luopuu myös muusta omaisuudesta, tulee tästä luopua erikseen. Jotta perillinen voi velkojiaan sitovasti luopua testamentista, tulee testamentin olla pätevä. Perillinen ei voi velkojiaan sitovasti luopua ineksistentistä testamentista. 27 Ennakkoluopuminen on käyttökelpoinen esimerkiksi silloin kun lapseton henkilö haluaa sivuuttaa lakimääräiset perillisensä ja testamentata omaisuutensa esimerkiksi yhden sisaruksensa lapselle ja vaarana on, että testamentin toimeenpano estyy tai viivästyy, jos vielä elossa olevat sisarukset ovat testamentin tekijän kuollessa itse oikeustoimikelvottomia. Luopumisilmoitus ei edellytä perittävän suostumusta, vaan se on pätevä ilman hyväksyntääkin. Luopumisilmoitus tulee kuitenkin sitovaksi vasta, kun perittävä on tullut tietoiseksi luopumisesta. Perittävän katsotaan tulleen tietoiseksi luopumisesta, kun hänellä on ollut mahdollisuus saada siitä selko. 28 Sen sijaan kanssaperilliselle annettu ennakkoluopumisilmoitus on pätemätön Vastike Muun kuin rintaperillisen osalta ennakkoluopuminen on pätevä vastikkeettakin. Rintaperillisen osalta ennakkoluopuminen perinnöstä on mahdollista vain kohtuullista vastiketta vastaan (PK 17 luku 1.2 ). PK 17 luvun 1.2 :n tarkoittamaa vastiketta voidaan pitää kohtuullisena sen vastatessa perillisen lakiosaa vastikkeen saantohetkellä, vaikka vastike olisi annettu ennen luopumista 30. Oikeuskäytännössä lakiosaa vastaavana vastikkeena on pidetty vastiketta, joka on vastannut noin 80 %:a luopumishetken mukaan määritellystä laskennallisesta lakiosasta (Itä-Suomen HO S 05/ 770). Vastike voidaan suorittaa ennen kuolemaa tai vasta sen jälkeen 31. Myös ennen luopumisilmoitusta annetut vastikkeet voidaan katsoa olevan vastiketta perinnöstä luopumisesta, jos niiden on katsottu olevan vastiketta perinnöstä luopumisesta 32. Jos perittävän eläessä 27 Kolehmainen Räbinä, 2012 s Aarnio Kangas, 2009 s Aarnio Kangas, 2009 s Aarnio, 1967 s Gottberg-Talve, 1985 s Kangas, 1970 s
21 annettu vastike ei ole ollut riittävä, on perillisellä oikeus saada perintö- tai lakiosan ja jo suoritetun vastikkeen erotus perittävän kuoltua 33. Ellei perinnöstä luopumisilmoituksesta toisin ilmene, luopuja kantaa riskin perittävän varallisuudessa tapahtuvasta luopumishetken ja kuoleman välisestä varallisuuden muutoksesta luopujan vahingoksi. Ellei luopumisasiakirjassa ole edellä mainittua ehtoa, on luopujan erikseen näytettävä, että tätä oli tarkoitettu. 34 Perittävän eläessä rintaperilliselle suoritettava kohtuullinen vastike lakiosasta luopumisesta voidaan tehdä vain rintaperilliselle 35 ja sen tulee olla nimenomaan korvausta luopumisesta 36. Perittävän kuoltua vastike voidaan suorittaa joko rintaperilliselle, rintaperillisen aviopuolisolle tai jälkeläiselle (PK 17 luku 1.2 ). Sen sijaan avopuoliselle annettua vastiketta ei oteta huomioon 37. Luopujan perilliselle annettu vastike voidaan ottaa huomioon vain, jos se on annettu testamentin tai henkivakuutuksen edunsaajamääräyksen nojalla 38. Vastikkeen voi suorittaa muu kuin perittävä, esimerkiksi testamentin saaja 39. Tällöin tulee luotettavasti osittaa, että korvaus on hyvitystä perinnöstä luopumisesta 40. Perittävän eläessä perinnöstä luopumisesta saatu vastike on saajalleen veronalaista lahjaa myös silloin kun vastikkeen suorittaa muu kuin perittävä. Jos vastikkeen suorittaa muu henkilö, esimerkiksi testamentinsaaja, määräytyy lahjaveroluokka perittävän ja luopujan välisen sukulaisuussuhteen mukaan, koska vastikkeen suorittaminen liittyy testamentin ehtoihin. 41 Jos lakiosaperillinen on antanut ennakkoluopumisilmoituksen täysin korvauksetta, on luopuminen lakiosan suuruudelta tehoton. Perinnöstä ennakolta luopunut perillinen ei voi esittää lakiosansa ylittävältä osalta vaatimuksia jäämistöä kohtaan, mutta hän voi vaatia lakiosansa täysimääräisenä. Korvauksetta ja ennakolta luopuneen perillisen oikeusasema kuolinpesässä voidaan nähdä kahdella eri tavalla. Ensinnäkin voidaan katsoa, 33 Kolehmainen Räbinä, 2012 s Kangas, 1970 s Kolehmainen Räbinä, 2012 s Aarnio Kangas, 2009 s Kolehmainen Räbinä, 2012 s. 324 alaviite Kolehmainen Räbinä, 2012 s Kolehmainen Räbinä, 2012 s Aarnio, 1967 s Kolehmainen Räbinä, 2012 s
22 että hänestä ei tule kuolinpesän osakasta, mutta hänellä on lakiosaansa vastaava saamisoikeus kuolinpesästä. Hänellä ei ole kuolinpesänosakkaan PK:ssa säädettyjä oikeuksia eikä velvollisuuksia. Toisessa tulkintavaihtoehdossa luopujasta tulee kuolinpesän osakas, samoilla oikeuksilla ja velvollisuuksilla kuin muistakin pesän osakkaista, mutta hänen arvomääräinen osuus kuolinpesästä on rajattu lakiosan suuruuteen. Lainvalmisteluaineisto tukee jälkimmäistä vaihtoehtoa, jossa rintaperillinen säilyttää asemansa kuolinpesän osakkaana Luopumisen ulottuvuus Ennakkoluopumisen myötä perillisen katsotaan saaneen oma osuutensa perittävän jälkeen jäävästä jäämistöstä. Luopuja ei tällöin voi määrätä siitä, kenelle vapautuva osa jäämistöstä menee. Lakiin ei myöskään ole otettu säännöksiä siitä, sitooko perinnöstä luopuminen myös luopujan sijaantulevia, vaan kysymystä tulee aina tarkastella tapauskohtaisesti 43. Rautialan mukaan, mikäli olosuhteista ei muuta ilmene, voidaan perinnöstä luopumista pitää luopujan jälkeläisiä sitovana. Hän perustelee kantaansa sillä, että sitovan ennakkoluopumisen yhteydessä lakiosaperillinen on aina oikeutettu kohtuulliseen vastikkeeseen, ja mikäli luopuminen sitoisi vain luopujaa, olisi hänen sijaantulijoilla mahdollisuus saada pesästä perusteetonta etua 44. Päinvastaisen kannan asiaan on ottanut Gottberg-Talve, jonka mukaan luopuminen sitoo vain luopujaa itseään 45. Tätä näkemystä tukee myös vanha korkeimman oikeuden ratkaisu KKO 1931 II 53, jossa ennakkoluopuminen ei estänyt luopujan sijaantullutta rintaperillistä nostamasta testamentin moitekannetta. Korkeimman oikeuden ratkaisussa merkitystä lienee ollut sillä, että luopujana oli rintaperillinen. Jos luopujana olisi ollut muu kuin rintaperillinen, olisi ratkaisu saattanut olla toinen. Kolehmainen ja Räbinä ovat katsoneet, että koska perinnöstä luopuminen on tapahtunut kohtuullista vastiketta vastaan, sitoo luopuminen myös luopujan sijaantulijoita, eikä luopujasta tule kuolinpesän osakasta 46. Jos luopuminen on tapahtunut testamentin hy- 42 Kangas, 1970 s Rautiala, 1982 s Rautiala, 1982 s Gottberg - Talve, 1985 s Kolehmainen - Räbinä, 2012 s
23 väksymisellä, on oletuksena se, että luopuminen sitoo myös luopujan perillisiä. Jos luopuminen tapahtuu erillisellä asiakirjalla, tulee ratkaista se, sitooko luopuminen vain luopujaa vai myös luopujan sijaantulijoita. Lähtökohtana Räbinä ja Kolehmainen pitävät sitä, että ellei luopumisen ulottuvuutta ole luopumisilmoituksessa määritelty, koskee luopuminen myös sijaantulijoita 47. Myös Aarnio ja Kangas puoltavat edellä esitetty kantaa ja katsovat lisäksi, että mitä kaukaisempi suhde sijaantulijoilla on perittävään, sitä vahvempia perusteita vaaditaan, että luopujan sijaantulijat tulisivat hänen tilalleen. Lähtökohtana voidaan pitää, että luopuminen koskee koko sukuhaaraa. 48 Jos luopumisen katsotaan ulottuvan vain luopujaan itseensä, vähennetään hänen sijaantulleiden perillisten perintöosasta luopuneelle perilliselle suoritettu osuus Edunvalvonta Lähtökohtaisesti jokainen voi itse luopua omalta osaltaan perinnöstä. Ongelmaksi luopuminen tai testamentin hyväksyminen saattaa tulla tilanteissa, joissa luopuja tai testamentin hyväksyjä on alaikäinen tai hänen oikeustoimikelpoisuuttaan on rajoitettu. Edunvalvonnassa oleva on voinut tehdä ennen edunvalvonnan alkamista edunvalvontavaltuutuksen, jossa hän on ilmaissut tahtonsa edunvalvojan toiminnasta ja toimivallasta. Edunvalvottava on voinut edunvalvontavaltuutuksessaan valtuuttaa edunvalvojan luopumaan myös hänen hyväkseen tulevasta perinnöstä 49. Holhoustoimesta annetun lain ( /442) 34.1 :n mukaan edunvalvoja voi holhousviranomaisen luvalla luopua holhotillensa tulevasta perinnöstä tai testamentista. Luopumiseen tarvitaan kuitenkin lupaviranomaisen lupa (HolhTL 35 ). Lupaviranomaisena toimii maistraatti. HolhTL:n uudistamista koskevassa hallituksen esityksessä todetaan, että kun tulevan perinnön määrä ei yleensä ole selvillä perittävän eläessä, ei edunvalvoja yleensä voi luopua perinnöstä perittävän elinaikana 50. Ratkaisussa KKO 1982 II 181 Korkein oikeus on muun ohella todennut, että lakimääräinen holhooja saattoi luopua holhottinsa puolesta perinnöstä ennen perinnönjättäjän kuolemaa. Tapauksessa yhtenä kysymyksenä oli se, saattoiko alaikäisen lapsen äiti luopua ennakolta lapsen puolesta tälle isän jälkeen tulevasta perinnöstä lakiosaa vastaavasta korvauksesta. Oikeustapaus on annettu ennen 47 Kolehmainen - Räbinä, 2012 s Aarnio - Kangas, 2009 s Kolehmainen - Räbinä, 2012 s HE 146/1998 s. 46. Oikeuskirjallisuudessa Saarenpää, 2005, s. 323 on esittänyt, että kun perinnöllä ei ole perilliselle henkilökohtaista tai taloudellista hyötyä, tulisi myös ennakkoluopuminen sallia. 13
24 nykyisen HolhTL:n voimaantuloa ja pääsääntönä voidaan pitää, ettei edunvalvoja voi ennakolta luopua holhottinsa puolesta tälle tulevasta perinnöstä. Usein perinnöstä tai testamentista luopuminen perittävän kuoltua merkitsee luopujan tai hyväksyjän varallisuusaseman heikentämistä. Silloin, kun perinnöstä tai testamentista luopuminen johtaa edunvalvonnan alaisen luopujan varallisuusaseman heikentymiseen, ei holhousviranomainen ole voinut myöntää lupaa perinnöstä luopumiseen (KHO 2003:7). Ehdotonta kieltoa luopumiselle tai testamentin hyväksymiselle ei kuitenkaan ole. 2.2 Perinnöstä luopuminen perittävän kuoltua Aktiivinen luopuminen Perillinen voi, sukulaisuussuhteestaan riippumatta, pätevästi luopua perintöoikeudestaan perittävän kuoltua, ellei hän ole ryhtynyt sellaisiin toimiin, että hänen voidaan katsoa ottaneen perintö vastaan (PK 17 luku 1.2a ). Tällainen jälkiluopuminen tulee tehdä kirjallisesti (PK 17 luku 1.2a ) ja se tulee antaa tiedoksi joko kaikille kuolinpesän osakkeille yhdessä, yhdelle kuolinpesän osakkaalle erikseen, pesänselvittäjälle, pesänjakajalle, testamentin toimeenpanijalle tai sille, kenen hyväksi perinnöstä luovutaan 51. Korkein oikeus on oikeuskäytännössään katsonut, että myös rintaperillinen voi perittävän kuoleman jälkeen luopua oikeudestaan perintöön riippumatta siitä, onko hän saanut luopumisestaan vastiketta vai ei (KKO 1988:102). Jälkiluopumisen kohdalla verotuksellisesti ratkaisevaa on se, onko luopuminen tapahtunut tehokkaasti vai tehottomasti. Tehokasta ja tehotonta perinnöstä luopumista käsitellään pro gradu -tutkielman luvussa kolme Perintöoikeuden vanheneminen Perinnöstä luopumisesta tulee erottaa tilanteet, joissa perinnön saajan oikeus vanhenee tämän passiivisuuden vuoksi. Perinnön saajan tulee saattaa oikeutensa perintöön voimaan kymmenen vuoden kuluessa perinnönjättäjän kuolemasta (PK 16 luku 1.1 ). 51 Aarnio Kangas, 2010 s
25 Myös sijaisperillisen oikeus perintöön vanhenee kymmenessä vuodessa perittävän kuolemasta lukien (KKO 1987:99). Kymmenen vuoden aikarajaa on mahdollista lyhentää vain tuomioistuimen määräyksellä, jonka mukaan perinnön saajan on saatettava oikeutensa voimaan enintään vuoden kuluessa saatuaan tiedon tätä koskevasta määräyksestä. Määräystä voi hakea se, kenellä on oikeus jäämistöön perinnön saajan ohella tai lähinnä hänen jälkeensä (PK 16 luku 1.2 ). Vanhentumisajan lyhentäminen on mahdollista vain silloin, kun perinnön saaja on tunnettu ja hänen olinpaikkansa tiedetään. Koska perintöoikeuden vanhenemisessa ei ole kyse perinnöstä luopumisesta, ei asiaa käsitellä tutkielmassa tämän enempää. Saattaakseen oikeutensa perintöön voimaan perinnön saajan tulee ottaa perintö vastaan tai ilmoittaa perinnön vastaanottamisesta perinnön saajille tai sille kenen hallussa pesä on (PK 16 luku 2.1 ). Perinnön vastaanottamiseksi voidaan katsoa jokainen vastaanottajan toimi, jolla hän ottaa perinnön vastaan tai osoittaa halustaan perinnön vastaanottamiseen 52. Perinnön vastaanottamiseksi tulee katsoa myös tilanteet, joissa perillinen luopuu oikeudesta koko sukuhaaraansa koskevasti 53, jos luopujalla on sijaantulevia perillisiä. 2.3 Testamentista luopuminen Muotovaatimukset Testamentista luopumisen muotovaatimuksista on säädetty perintökaaressa. PK 17 luvun 2a :n mukaan testamentista luopuminen tulee tehdä kirjallisesti. Vähimmäisvaatimuksena voidaan tällöinkin pitää allekirjoitettua ilmoitusta 54. Oikeuskäytännössä testamentista luopumiselta on lisäksi edellytetty selkeyttä ja riidattomuutta (Rovaniemen HO S 98/19 ja Vaasan HO S 02/1351). Tapauksissa sen, että testamentin saaja ei ollut perunkirjoituksessa ilmoittanut testamenttia eikä hän myöskään ollut vedonnut testamenttiin lähes kolmen tai neljän vuoden kuluessa kuolemasta, ei katsottu osoittaneen testamentin saajan luopuneen oikeudestaan testamenttiin. 52 Aarnio Kangas, 2009 s Aarnio Kangas, 2009 s Aarnio Kangas, 2008 s